open-index/open-wikipedia-markdown huggingface dataset:
זרון סוף

ממוזער|נקבת זרון סוף בנחיתה
**זרון סוף** (שם מדעי: *Circus aeruginosus*) הוא עוף דורס ממשפחת הנציים, מתת משפחת הזרונים ומהסוג זרון. עוף זה חי גם בישראל.

תפוצתו היא ביבשות אסיה, אירופה וחלקים מוגבלים ביבשת אפריקה. זרון סוף הוא דורס בגודל בינוני. אורך גופו מגיע ל-55 ס"מ. אורך מוטת כנפיו הוא 130 ס"מ. פרט בוגר מגיע למשקל 700 גרם. תזונתו מבוססת על טריפת יונקים קטנים (בעיקר מכרסמים) ועופות, ובמידה פחותה גם זוחלים, דגים ודו-חיים. לפעמים ניזון זרון סוף גם מפגרים. מעופו אטי ושקט.

## מבנה
ארכו של הזרון כ-55 סנטימטר, מהראש עד לזנב, צבעו לרוב חום. אצל הזכר, . מוטת כנפיו של זרון בוגר היא כ-130 סנטימטר. ומשקלו כ־700 גרם. הזרון הוא עוף דורס בינוני בגודלו.

זרוני סוף הם עופות דורסים דקי גזרה, בעלי גוון כללי חום. לזרון הזכר ראש וצוואר בהירים - תכולים או לבנים - ולבטנם גוון ערמוני בהיר. קצות הכנפיים אצל הזכר עשויים להיות בצבע שחור. הנקבה כהה יותר, בעלת כיפה וסנטר בצבע בז' או קרם. הזרון הצעיר דומה מאוד לנקבה, אך קל להבחין ביניהם בשעת המעוף. רגליהם חשופות (מכוסות נוצות מעטות בלבד), צהובות וארוכות. הן דקות ומותאמות ללכידת הטרף ותפיסתו. כשהם עומדים, קל להבחין במבנה ראשם המיוחד. מיקום העיניים בחזית הראש מזכיר את מבנה ראשו של הינשוף.

## תפוצה וקינון
אפשר למצוא את זרון הסוף בכל רחבי אירופה, מרכז אסיה, במזרח התיכון (בכלל זה בישראל) ועד צפון מערב אפריקה. זרון סוף מקנן עיקר באזורי מים וביצה. כל פרט חי לבדו רוב השנה, אך בעונת הרבייה חיים הזרונים בזוגות. הנקבה דוגרת והזכר מביא אוכל לגוזלים. במאה ה-18 וה-19 קרסה אוכלוסייתם עקב ייבוש בתי גידול, ציד והרעלות עופרת. זרונים שאכלו בשר שועלים שנורו בידי אדם, אכלו גם את הקליעים העשויים עופרת והורעלו. כיום, אוכלוסייתם יציבה ואין חשש לעתיד המין.

זרון הסוף בישראל הוא חולף מצוי, אך נצפו בעבר זוגות מקננים בארץ באזור עמק החולה. זהו הזרון הגדול ביותר בארץ, והוא מצוי בעיקר ליד מאגרי מים ובריכות דגים בצפון הארץ ובשפלה. שלושה רבעים מכלל זרוני הסוף שנראים בארץ הם נקבות או צעירים. בעת שהוא צד מזון הזרון עף בשקט וצולל אל טרפו. בעונת הרבייה, כאשר יש גוזלים, הזכר מביא לגוזלים אוכל והנקבה דוגרת.

## חיזור
זרוני הסוף הזכרים מציגים מעופי חיזור יפהפיים - הם עפים במעגלים בגובה עצום מעל אזור הרבייה. אם הזכר מוצא חן בעיני הנקבה, היא מצטרפת אליו. הם משלבים את רגליהם יחד (אחד תופס את שוק השני), ושניהם צונחים יחד תוך כדי סחרור מהיר לעבר הקרקע. ההפרדות מתרחשת בשנייה האחרונה, ממש לפני שהם פוגעים בקרקע.

ממוזער| ''Circus aeruginosus''
## תזונה
הזרון ניזון בדרך כלל מטרף שצד בעצמו, ולא מפגרי בעלי חיים. הזכר והנקבה מעדיפים תזונה שונה. הנקבה מעדיפה עופות ביצה ומים, והזכר מעדיף ציפורי שיר. גם הזכר וגם הנקבה ניזונים ממכרסמים. תעופתו השקטה של הזרון מאפשרת לו להתקרב אל טרפו בשקט, ואז לצלול מהאוויר ולתפוס אותו. כמו רוב הדורסים, בעת שהוא צד מזון מעדיף הזרון לדאות באוויר ולא לעוף, מלבד נפנופי כנפיים קלים מפעם לפעם, כדי להחזיק את עצמו באוויר.

טקסט=זרון סוף במעוף|ימין|ממוזער|280 פיקסלים|זרון סוף במעוף
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:זרונים
קטגוריה:ארץ ישראל: נציים

קטגוריה:בולגריה: עופות
קטגוריה:בעלי חיים שתוארו ב-1758
T-X

ממוזער|שמאל|T-X, 2003
**T-X** הוא מחסל שתוכנן ויוצר על ידי סקיינט, הופיע בסרט שליחות קטלנית 3: עלייתן של המכונות.

## תיאור ויכולות

להבדיל מכל המחסלים שיוצרו על ידי סקיינט, הבינה המלאכותית שהחליטה להשמיד את האנושות בסדרת סרטי שליחות קטלנית, המחסל מדגם T-X לובש צורה של אישה ולא צורה של גבר. ההסתננות לחברה האנושית מתבצעת אם כן על ידי אישה נאה וחטובה שמשתמשת ביכולות הפיתוי שלה כדי לחדור למקומות ולהשיג את מבוקשה. את דמות המחסלת גילמה השחקנית והדוגמנית ממוצא נורווגי קריסטנה לוקן.

מחסלת זו שנשלחה אחורה בזמן לתאריך 23 ביולי 2004, יוצאת ממכונת הזמן כפי שאר המחסלים בכל הסדרה ערומה כביום היוולדה. האנדרואידית מאתרת חליפת עור אדומה שמתאימה למידותיה, ניגשת לאישה עשירה הנוסעת במכונית פאר, רוצחת אותה וגונבת את רכבה. היא ממהרת לאתר את ג'ון קונור בשנות העשרים שלו וכן את הסגנים שלו לעתיד שיהוו חלק מן "המחתרת" האנושית המורדת במכונות. נסיעתה הפרועה ברחובות מעוררת את תשומת לבו של שוטר תנועה שרוצה לעצור אותה. בתוך רגעים ספורים היא מגדילה את שדיה והשוטר הנבוך מחייך ו"מוותר" לה על קנס. לאחר שהמחסל "הטוב" מסביר לג'ון על דגם זה הוא מתפלא ושואל: "היא מחסלת של מחסלים, אתה עובד עליי?". T-X מהווה קיצור של המילה באנגלית Terminatrix טרמינייטריקס.

דגם מחסל זה מהווה למעשה שילוב בין המחסל הקלאסי T-800 (אותו גילם ארנולד שוורצנגר) והדגם T-1000 שהופיע בסרט השני בסדרה. במילים אחרות, מחסל זה מורכב מליבת מתכת נוקשה ובלתי שבירה וכן מסגסוגת של מתכת מיוחדת המסוגלת להתנזל, לשנות צורה ולהתמצק. שוב, הדגם מציג את יכולת הבינה המלאכותית החזקה של סקיינט לחשוב מחוץ לקופסה ולעשות הכלאה בין שני סוגי דגמים כדי ליצור דגם משופר.

בגופה של מחסלת זו ישנו מצבור של כלי נשק שונים וביניהם להביור חזק. היא מסוגלת לשנות את המראה החיצוני שלה ולהידמות לבני אדם אחרים הודות לסגסוגת המיוחדת שבגופה. היא רוצחת את ארוסה של קייט ברוסטר, מי שלימים עתידה להיות סגניתו הראשית של ג'ון קונור וכן אשתו, וגונבת את זהותו. בקרב שנערך בינה לבין המחסל הראשוני (שוורצנגר) היא מצליחה לגבור עליו פיזית ולנתק את ראשו מגופו. תוך שניות היא מחדירה שבבים ננוטכנולוגיים למעבד הראשי שלו שמשבשים את התכנות שלו וכמעט גורמים לו להרוג את ג'ון קונור, עליו הוא נשלח להגן. שימוש בשדה מגנטי חזק הנוצר ממאיץ חלקיקים שהופעל גורם לה להתנזל, אך מכשול זה רק מעכב אותה והיא מצליחה לדלוק אחרי ג'ון קונור וקייט במסוק. גופה מכיל מודם המאפשר לה להתחבר לאינטרנט כדי למסור ולקבל מידע. היא מסוגלת לשלוט במכונות ובכלי רכב אחרים בו זמנית. במרדף שמופיע בסרט היא מחדירה חלקים מיוחדים מגופה לכלי רכב שונים בעזרתם היא רודפת אחר ג'ון קונור, המחסל וקייט.

לבסוף, הדגם המיושן T-850, מצליח לגבור עליה ולהשמידה תוך כדי הכרזה "את מושמדת" (You are Terminated). גם השמדתה אינה טיפוסית ביחס לסרטים האחרים בסדרה. בשאר הסרטים, המחסלים העוינים מחוסלים על ידי שימוש בקור עז או בחום עז טרם הגבורה עליהם. המחסל מהסרט הראשון עולה באש ולאחר מכן נכתש במכבש הידראולי חזק, המחסל בסרט השני מוקפא על ידי חנקן נוזלי ולאחר מכן מושמד בחום של מתכת מוצקת. ה-T-X מושמדת על ידי תאי דלק המוצמדים לפיה ומהווים למעשה מטען גרעיני.

קטגוריה:דמויות קולנועיות
קטגוריה:אנדרואידים
קטגוריה:טכנולוגיות מדע בדיוני
נביל פקיר

**נביל פקיר** (בצרפתית: **Nabil Fekir**; נולד ב-18 ביולי 1993 בליון שבצרפת) הוא כדורגלן צרפתי ממוצא אלג'יראי, המשחק בעמדת הקשר התקפי באל ג’זירה ובנבחרת צרפת.

## קריירת מועדונים
פקיר נכלל בסגל של ליון לראשונה בסוף יולי 2013 בניצחון 0–1 על גראסהופרס. את ההופעה האירופית הראשונה שלו על הדשא ערך ב-28 באוגוסט, כאשר הוא נכנס במחצית כמחליף במקומו של יאסין בנזייה בהפסד 0–2 לריאל סוסיאדד. שלושה ימים לאחר מכן ערך את הופעת הבכורה שלו בליגה הצרפתית נגד אוויאן. את שערו הראשון כבש ב-27 באפריל 2014 במשחק מול בסטיה, באותו משחק אף בישל שער לאלכסנדר לאקזט. בעונתו הראשון בקבוצה רשם 16 הופעות בכל המפעלים כשכבש שער אחד.

בעונת 2014/15 הפך פקיר לחלק קבוע מההרכב. עד לזימון הראשון לנבחרת ב-19 במרץ הוא כבש 11 שערים ובישל 7 ב-25 הופעות. ב-17 במאי 2015 פקיר נבחר לשחקן הצעיר של השנה בליגה הצרפתית. כמו כן, הוא זכה בקשר העונה של שנת 2015.

ב-23 ביולי 2019 חתם בריאל בטיס מהלה ליגה, ששילמה עליו לליון 19.75 מיליון אירו, לא כולל בונוסים. ב-18 באוגוסט ערך את הופעתו הבכורה בהפסד 2-1 לריאל ואיאדוליד. ב-25 באוגוסט הבקיע את שערו הראשון בהפסד 5-2 לברצלונה.

ב-30 באוגוסט 2024 חתם באל ג’זירה.

## נבחרת צרפת
הופעת הבכורה של פקיר בנבחרת נרשמה ב-26 במרץ כמחליף של אנטואן גריזמן בדקה ה-74 בהפסד 1–3. את שערו הראשון כבש ב-7 ביוני בהפסד 3–4 במשחק הידידות נגד נבחרת בלגיה. פקיר נפצע בברכו בניצחון 0–1 במשחק ידידות נגד נבחרת פורטוגל, פציעה שהשביתה אותו קרוב לשישה חודשים. ב-25 באוגוסט 2016 זומן פקיר לראשונה מאז הפציעה לנבחרת הבוגרת של צרפת במשחק נגד נבחרת איטליה ולמשחק במסגרת מוקדמות מונדיאל 2018 נגד נבחרת בלארוס. לאחר מכן הוצא מהסגל עקב פציעה.

## חיים אישיים
פקיר הוא מוסלמי אדוק.

## תארים
**ריאל בטיס**
* גביע המלך: 2021/2022

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני אולימפיק ליון
קטגוריה:כדורגלני ריאל בטיס
כדורגלני אל-ג'זירה
קטגוריה:ספורטאים צרפתים בספרד
קטגוריה:כדורגלני מונדיאל 2018
קטגוריה:ליון: כדורגלנים
קטגוריה:צרפתים שנולדו ב-1993
קטגוריה:צרפתים ממוצא אלג'יראי
קטגוריה:מוסלמים צרפתים
בן לוקח בת (סדרת טלוויזיה)

**בן לוקח בת** (באנגלית: **Boy Meets Girl**) היא סדרת סיטקום מבית ה-BBC, בכיכובם של רבקה רוט, הארי הפל ודניס ולץ'. הסדרה מספרת את סיפור אהבתם של ליאו (הפל), גבר סיסג'נדר בן 26, וג'ודי (רוט), אישה טרנסג'נדרית בת 40. התסריט, מאת אליוט קריגן, זכה ב"פרס הקומדיה הטרנסית", תחרות כישרונות שערך ה-BBC בשנת 2013 לתסריטים עם ייצוגים חיוביים של אנשים טרנסג'נדרים. התסריט נבחר מבין 320 שהוגשו לתחרות, וזיכה את קריגן בפרס של £5000.

פרק הפיילוט בסדרה הוצג לראשי ה-BBC במרץ 2014, ובעקבותיו הוחלט על צילום עונה שלמה, וגיוס כותבים נוספים. הצילומים החלו בפברואר 2015 במנצ'סטר והעונה הראשונה כללה 6 פרקים בני 30 דקות כל אחד. לאחר שידור הפרק הראשון השווה עיתון הגרדיאן את הסדרה לסיטקום המצליח גאווין וסטייסי וב-BBC הודו שאכן כיוונו ליצירת סיטקום במתכונת דומה, שיעסוק בפעם הראשונה בנושאים טרנסג'נדרים כעלילה ראשית. זו גם ההסדרה הראשונה של ה-BBC בכיכובה של שחקנית טרנסג'נדרית בתפקיד ראשי. ששת פרקי העונה הראשונה שודרו בין 3 בספטמבר ו-8 באוקטובר 2015, ולאחריהם הוזמנה עונה שנייה לסדרה. העונה השנייה, גם היא בת שישה פרקים, שודרה בחודשים יולי ואוגוסט 2016 אך לא זכתה להצלחה דומה, ולקראת סיום שידורה ה-BBC הודיעו על ביטולה.

## לקריאה נוספת
*  – פוסט של יוצר הסדרה בבלוג התסריטאים של ה-BBC.
*  – סיפור רקע של תחרות הכתיבה בנושאים טרנסג'נדרים
*  – פוסט בבלוג של ה-BBC מאת רבקה רוט.

## קישורים חיצוניים
* 

* עמוד הסדרה באתר הרשמי של ה-BBC

## הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:תוכניות להט"ב בריטיות
קטגוריה:סדרות קומדיה בריטיות
קטגוריה:טרנסג'נדר בטלוויזיה
רובע יזרעאל

ממוזער|השכונה בתחילת בנייתה (בצד שמאל)|275x275px
שכונת **רובע יזרעאל** היא שכונה בעיר עפולה.

השכונה החלה בבניה בשנת 2010, וכיום מונה קרוב ל-2,000 יחידות דיור. על פי התכנון, השכונה בסוף בנייתה תמנה יותר מ-4,700 יחידות דיור.

השכונה ממוקמת בין עפולה (העיר התחתית), לבין השכונות עפולה עילית וגבעת המורה. השכונה קרובה לתחנת הרכבת עפולה, לקאנטרי, לפארק עפולה, למרכז רפואי "העמק" ולאתרי בילוי ומסחר.

השכונה היא חלק מתוכניות משרד הבינוי והשיכון להורדת מחיר הדיור בישראל.

נכון ל-2022 רוב השכונה כבר בנויה ומתגוררים בה מעל 6,000 תושבים.

## הערות שוליים

קטגוריה:עפולה: שכונות
קטגוריה:עמק יזרעאל
קליבלנד קליניק

250px|שמאל
250px|ממוזער|שמאל|בניין המרכז ללב וכלי דם של קליבלנד קליניק
**קליבלנד קליניק** (באנגלית: **Cleveland Clinic**) היא רשת מרכזים רפואיים ובתי חולים שבסיסה בעיר קליבלנד שבמדינת אוהיו בארצות הברית. לרשת שלוחות בפלורידה, נבדה, קנדה ובאיחוד האמירויות הערביות. המרכז מדורג במקום השני מבין כלל בתי החולים בארצות הברית לאחר מאיו קליניק.

## היסטוריה
בית החולים נוסד ב-1921. ב-1929 נהרס המבנה בו שכן כתוצאה משרפה ופיצוצים, בהם נהרגו 123 בני אדם כולל אחד ממייסדי בית החולים, לאחר השרפה התחדשו הטיפולים בחולים באופן זמני במבנים סמוכים עד לסיום שיפוץ המבנה ופתיחתו מחדש ב-1931. מאז התרחב המרכז הרפואי לבניינים נוספים באזור אוהיו, ברחבי ארצות הברית ומחוץ לה. בית החולים בקליבלנד הוא בית החולים האוניברסיטאי של אוניברסיטת קייס וסטרן ריזרב.

בקליבלנד קליניק בוצעו לאורך השנים מחקרים ופרוצדורות רפואיות פורצי דרך, בין היתר בודד לראשונה הסרוטונין, גורם מרכזי ביתר לחץ דם, בוצע לראשונה דימות רפואי של העורקים הכליליים, פותחו שיטות חדשניות לניתוחי מעקפים, בוצע לראשונה החלפת המסתם הצניפי בניתוח עם מינימום פולשנות (על ידי טובי קוסגרוב שנהיה למנכ"ל המכון), בוצעה לראשונה השתלה מוצלחת של בית הקול בגרון, בוצע לראשונה ניתוח בכליות דרך הטבור, השתלת פנים כמעט מלאה ראשונה בארצות הברית והשנייה בעולם, ניתוח ראשון בארצות הברית של החלפת מסתם הלב בטכנולוגיות טרנס קטטר (TAVR), השתלת רחם הראשונה בארצות הברית והשנייה בעולם.

מדי שנה מפרסמת קליבלנד קליניק את רשימת עשרת החידושים החשובים בתחום הרפואה.

## מבנה ארגוני ושיתופי פעולה
נכון ל-2017 כולל הקמפוס הראשי בקליבלנד 42 מבנים בהם 1,437 מיטות אשפוז, 10 חדרי ניתוח.

בנוסף למרכז בקליבלנד פועלים במסגרת קליבלנד קליניק עוד 10 בתי חולים, 18 מרפאות חוץ ושלושה מכוני בריאות באזור אוהיו. מחוץ לאוהיו פועל מרכז רפואי בעיר וסטן שבדרום פלורידה, הכולל בית חולים בן 155 מיטות, מרכז נוירולוגיה וטיפול בסרטן ומרפאות ומכוני בריאות. בלאס וגאס שבנבדה כולל המרכז מכון לבריאות המוח העוסק בחקר וטיפול בהפרעות קוגניטיביות וכן מכון אורולוגיה וכליות.

מחוץ לארצות הברית פועל מרכז רפואי גדול בטורונטו שבקנדה, וב-2015 הוקם מרכז רפואי באבו דאבי שבאיחוד האמירויות הערביות הכולל 364 מיטות קבועות ו-3,200 אנשי סגל.

במהלך 2015 טופלו בקליבלנד קליניק 6.2 מיליון מטופלים. המרכז כולל 3,432 רופאים ומדענים ו-1,962 מתמחים. מחזור הפעילות השנתי הסתכם ב-7.2 מיליארד דולר.

לקליבלנד קליניק שיתופי פעולה בישראל, כולל חברות ישראליות, מכבי שירותי בריאות, אוניברסיטת בן-גוריון והטכניון.

## קישורים חיצוניים

* 

* קליבלנד קליניק

## הערות שוליים

קטגוריה:קליבלנד
קטגוריה:אוהיו
קטגוריה:ארצות הברית: בתי חולים
אנריקו דה ניקולה

**אנריקו דה ניקולה** (; 9 בנובמבר 1877 – 1 באוקטובר 1959) משפטן, עיתונאי ופוליטיקאי איטלקי שכיהן כנשיא איטליה הראשון, לאחר פירוק איטליה הפשיסטית שימש כראש מדינה הזמני בתקופת המעבר בין איטליה הפשיסטית לרפובליקה האיטלקית בין השנים 1946–1948.

## ביוגרפיה
אנריקו דה ניקולה נולד ב-9 בנובמבר 1877 בנאפולי, בממלכת איטליה. לאחר שסיים ללמוד משפטים באוניברסיטת נאפולי פדריקו השני בשנת 1896, הוא התפרסם כאחד מעורכי הדין הפליליים הטובים ביותר באיטליה. הוא נכנס לפוליטיקה בשנת 1909 כשהצטרף למפלגה הליברלית האיטלקית. הוא מילא תפקידים ממשלתיים שונים בין השנים 1921-1913, ביניהם תת-מזכיר המדינה במשרד המושבות תחת ממשלתו של ג'ובאני ג'וליטי ותת מזכיר המדינה לענייני אוצר בממשלתו של ויטוריו אמנואלה אורלנדו. ב-26 ביוני 1920 נבחר לתפקיד נשיא בית הנבחרים של איטליה וכיהן בתפקיד זה עד 25 בינואר 1924. בשנת 1929 הוא נבחר על ידי ויטוריו אמנואלה השלישי להיות חבר בבית הנבחרים, אך דה ניקולה סירב. הוא פרש מהחיים הפוליטיים עם בחירתו של בניטו מוסוליני ועליית הפשיזם לשלטון האיטלקי.

לאחר פרישתו מן החיים הפוליטיים, הוא חזר לעסוק בפעילות משפטית. לאחר נפילתו של מוסוליני וסיום תקופת הפשיזם באיטליה, ניסה המלך ויטוריו אמנואלה השלישי לטשטש את שיתוף הפעולה שהיה בין המשטר הפשיסטי של מוסוליני והמלוכה האיטלקית. תפקידו של ויטוריו אמנואלה השלישי עבר לידיו של אומברטו השני. אומברטו השני קיים משאל עם שהוביל להדחתו וכינון משטר דמוקרטי באיטליה. לאחר הדחתו של אומברטו, ממלכת איטליה חדלה מלהתקיים וראש ממשלת איטליה אלצ'ידה דה גספרי נותר כראש המדינה. בעקבות הבחירות שנערכו במדינה ב-28 ביוני 1946 נבחר דה ניקולה על ידי הסנאט האיטלקי להיות ראש המדינה הזמני עם יותר מ-80% מהקולות.

לימים יאמר ג'וליו אנדראוטי כי דה ניקולה, צנוע ככל שהיה, לא היה בטוח אם לקבל את המינוי, והוא הסכים לאחר התעקשות של מנהיגים פוליטיים בתקופה. ב-25 ביוני 1947 התפטר דה ניקולה מתפקידו כראש המדינה עקב בעיות בריאותיות, אך למחרת הסנאט בחר בו שוב לתפקיד לאחר שיזהה בהתפטרותו מעשה של צניעות וענווה.

ב-1 בינואר 1948 נבחר להיות נשיא איטליה הראשון. הוא נמנע מלהתמודד לבחירות נוספות והתפטר מתפקידו. הוא הפך לסנאטור לכל החיים עקב היותו ראש המדינה לשעבר. דה ניקולה שימש כנשיא בית המשפט לחוקה של איטליה בין השנים 1957-1956.

דה ניקולה נפטר בעירייה טורה דל גרסו בנפת נאפולי בשנת 1959. הוא הותיר אחריו אישה.

## ראו גם
* ראש ממשלת איטליה
* הרפובליקה האיטלקית

## קישורים חיצוניים

* 
* 

קטגוריה:נשיאי איטליה
קטגוריה:פוליטיקאים איטלקים
קטגוריה:חברי הסנאט של איטליה
קטגוריה:איטלקים שנולדו ב-1877
קטגוריה:איטלקים שנפטרו ב-1959
אברהם צבי הירש ברודנא

ממוזער|קברו בהר הזיתים
הרב **אברהם צבי הירש ברודנא** (תר"י, 1850 - כ"ט באייר תרצ"ו, 21 במאי 1936) היה רב ליטאי חב"די ומחבר תורני, רבן של קופישאק, ברעזין  בתקופה של לפני מלחמת העולם הראשונה ובעת המלחמה במוסקבה. בסוף ימיו חי בירושלים. היה מחסידיו של הצמח צדק.

## ביוגרפיה
נולד בדווינסק שבאימפריה הרוסית (כיום בלטביה) לרב משה ברודנא. בילדותו למד אצל אביו ובגיל 13 נכנס ללמוד בישיבת וולוז'ין אצל הנצי"ב מוולוז'ין, בצאתו מהישיבה כתב לו הנצי"ב שהוא עתיד להיות גדול הדור. בשנת תרכ"ט נשא את בתו של הרב שמעון שלמה אהרנוביץ מהעיר גריווע הסמוכה לדווינסק. לאחר נישואיו שקד על תלמודו והיה סמוך על שולחן חותנו. נסמך לרבנות על ידי הרב יצחק אלחנן ספקטור ורבני וילנה.

בשנת תרנ"ג מונה לרב העיר קופישאק שבמחוז פוניבז' בליטא במקומו של הרב אבא יעקב בורוכוב.

בשנת תרס"ב מונה לרבה של קהילת ברעזין (פלך מינסק) שם כיהן עד לפרוץ מלחמת העולם הראשונה. בזמן המלחמה עבר לכהן כרב במוסקבה.

בשנת תרפ"ב עלה לארץ ישראל והתיישב בירושלים. שם התגורר עד לפטירתו בכ"ט באייר תרצ"ו. הוא נקבר בהר הזיתים.

## חיבוריו
* 
* 
* 
* 
* 
* 
* 

## לקריאה נוספת
*

## קישורים חיצוניים
* 

קטגוריה:רבנים ליטאים
קטגוריה:מחברי ספרי חסידות
קטגוריה:רבני חב"ד
קטגוריה:חסידי קאפוסט
קטגוריה:אנשי העלייה השלישית
קטגוריה:יהודים הקבורים בהר הזיתים: חלקת חב"ד
קטגוריה:ארץ-ישראלים שנולדו ב-1850
קטגוריה:ארץ-ישראלים שנפטרו ב-1936
קטגוריה:חסידי הצמח צדק
אנשים שהם לא אני

**אנשים שהם לא אני** הוא סרט קולנוע ישראלי משנת 2016 אותו כתבה וביימה הדס בן ארויה, שאף מככבת בו בתפקיד הראשי. זהו סרט הביכורים של בן ארויה.

הפקת הסרט החלה כסרט הגמר של בן ארויה במסגרת לימודיה האקדמאים בבית הספר לקולנוע ע"ש טיש באוניברסיטת תל אביב, ובסופו של דבר הוא הפך לסרט באורך מלא, בתמיכת קרן בלבטניק, קרן יהושע רבינוביץ לאמנויות-פרויקט קולנוע וקרן גשר לקולנוע רב תרבותי.

ב-8 באוגוסט 2016 הוקרן הסרט בבכורה עולמית בפסטיבל לוקרנו (בלוקרנו שבשווייץ). הסרט הוקרן גם, בין השאר, ב"פסטיבל מאר דל פלאטה" (במאר דל פלאטה שבארגנטינה), שם זכה ב"פרס הגרנד פרי" (הסרט המצטיין), ובפסטיבל הסרטים חיפה.

## תקציר העלילה
קומדיה רומנטית בלי יותר מדי רומנטיקה. ג'וי לא מצליחה להשתחרר מבן זוגה לשעבר, אבל היא גם לא מצליחה באמת להתאהב בבחור החדש, ובינתיים היא לא מצליחה להפסיק לשכב עם כל הבחורים הלא נכונים בעיר. זה סיפור על אנשים שמתים לאינטימיות אבל מתים מפחד מאינטימיות, שמדברים בלי סוף אבל בעצם לא אומרים כלום.

## צוות השחקנים

## קישורים חיצוניים

*
*אנשים שהם לא אני, עמוד הפייסבוק של הסרט
*אנשים שהם לא אני, באתר האקדמיה הישראלית לקולנוע וטלוויזיה (פרס אופיר)
*אנשים שהם לא אני, באתר סרט

;ביקורות
*
*
*
*
*
*

## הערות שוליים

קטגוריה:סרטי 2016

קטגוריה:סרטי דרמה
קטגוריה:סרטים ישראליים משנת 2016
מועדון ריתוק

**מועדון ריתוק** (באנגלית **Detentionaire**)  היא סדרת הנפשה קנדית לנוער, ששודרה בישראל בערוץ זום בתרגום לעברית.

## עלילה
הסדרה מתארת את סיפורו של לי פינג, תלמיד תיכון אשר הופלל בעשיית המתיחה הכי גדולה בהיסטוריה של תיכון א' ניגמה ונכנס לריתוק לשנה. בעזרת חבריו קאמיליו (קאם) מרטינז, הולגר הולגרט וביפי ט' גולדשטיין הוא מתחיל לחקור את התעלול בעת הריתוק ומגלים דברים חדשים ומוזרים על בית-הספר בו הם לומדים.

## דמויות ראשיות
* **לי פינג** - נער אשר הנאשם בריתוק, הדמות הראשית בסדרה.
* **הולגר הולגרט** - בחור בעל מבטא אירופי וחבר של לי.
* **קמיליו (קאם) מרטינז** - דיג'יי, רודף שמלות וחבר של לי.
* **טינה קווי** - כתבת מועדון הריתוק אשר לי מאוהב בה.
* **ביפי טי גולדסטין** - בריון אשר גם הוכנס לריתוק עם לי, עוזר לו לפתור תעלומות ובעל חתול מחמד.
* **הגנרל בראז**' - מנהל מועדון הריתוק הרובוטי, הנבל הראשי בסדרה אשר חושד בלי.
* **ברנדי** - נערה שווייצרית אשר לי נישק אותה באחד הפרקים כדי להתחמק מבראז'.

## דמויות משניות
* **צ'אז מונרניאן** - כתב מועדון הריתוק ויריב צמוד של טינה.
* **המנהלת ויקטוריה** - סגנית המנהלת במועדון הריתוק.

## קישורים חיצוניים
* 

קטגוריה:סדרות הנפשה קנדיות
קטגוריה:תוכניות טלוויזיה שעלו לשידור בשנות ה-2010
קטגוריה:ערוץ זום: תוכניות רכש
ניב זילברברג

**ניב זילברברג** (נולד ב-15 ביולי 1992) הוא שחקן ישראלי. נודע בתפקדיו כאיתי בסדרה "בטיפול", שבת בסרט "שש פעמים" ואודי ב"תיקו אפס".

## ביוגרפיה
זילברברג למד בתיכון עמל ליידי דייוויס. את שירותו הצבאי עשה בחיל הים.

את קריירת המשחק החל בילדותו כאשר בשנת 2008 שיחק בעונה השנייה של "בטיפול". הוא גילם את איתי, דמות מרכזית בה עוסקת עלילת הסדרה. הסדרה מתחילה בהבאתו לטיפול על ידי הוריו הנמצאים בהליכי גירושים, בשל סירובו לישון אצל אביו. איתי משמש כזרז מרכזי לסכסוכים ולהתמודדויות של הוריו, ובה בעת, הוא קורבן של המצב המשפחתי המעורער. במהלך הסדרה, נחשפים קשייו הרגשיים והחברתיים של איתי. הוא מתואר כילד שמן אשר סובל מהצקות קשות בבית הספר בשל עודף משקלו, ומשתף את המטפל ראובן בחוויותיו הקשות. בנוסף, מתגלה כי איתי חש אשמה כבדה בפרידת הוריו, מה שמכביד עליו רגשית. בנוסף, הוא מתמודד עם אירועים משפחתיים טראומטיים, כמו הפלה שעברה אמו, ושינויים פתאומיים ומדאיגים בהתנהגותו מעידים על עומק המצוקה הנפשית שלו. דמותו כילד הסובל מהפרעות אכילה זכתה לביקורות חיוביות, בהן נכתב בין היתר כי המשחק שלו "מרשים ביותר", שהליהוק שלו ייחודי ומעולה, ודמותו "מגולמת להדהים".

בשנת 2010 שיחק את יונתן פרידמן בסדרת הקומדיה "מעצר בית", לצד טל פרידמן ואיל קיציס.

זילברברג גילם את הדמות הראשית בסרט עלילתי קצר משנת 2011 בשם "תיקו אפס". דמותו, אודי נבנהויז, היא של נער צעיר ואוהד כדורגל, בנו של חיימון (אבי גרייניק), אוהד מושבע של הפועל פתח תקווה. העלילה מתמקדת במרד האישי שלו באביו, דרך המשמעותי ביותר לשניהם, מגרש הכדורגל. הסרט הוקרן בפסטיבל סרטי ספורט "Kicking & Screening" בלונדון.

בשנת 2013 השתתף זילברברג בתפקיד מרכזי בסרט "שש פעמים", בו גילם את דמותו של שבת – אחד משלושת הנערים המנצלים את גילי (סיון לוי). שבת, שאינו נחשב למושך בעיניה, תופס תפקיד מרכזי בעלילה בשל מעשיו כלפיה. הוא כופה עליה אקט מיני אלים, הנחשב לאחד הרגעים הקשים והמטלטלים בסרט, ולאחר מכן מלווה אותה לקנות גלולה למניעת היריון. דמותו מציגה מורכבות רגשית נדירה בין הבנים, המתוארים כשטחיים וחסרי רגש. בהשוואה לדמויות האחרות, שבת מוסיף ממד של אמביוולנטיות מוסרית ורגשית. שבת הוא הדמות הזכרית היחידה שמביעה אמפתיה וחמלה מסוימת כלפי גילי, ונראה שהניצול שלה מערער אותו וגורם לו תחושת קירבה אנושית, אך לבסוף נכנע ליצריו ולדפוסי האלימות של סביבתו ומשתתף בניצול. הוא הופך את הסיפור ממאבק חד-צדדי של קורבן מול התוקפים, לעיסוק עמוק יותר בשבר הרגשי. המשחק של זילברברג זכה לשבחים על כנותו ועל היכולת להעביר את הפגיעות שבתחתית הקשיחות. מבקרים שיבחו את המשחק שלו והתרשמו מכנותו על המסך.

ב-2020 סיים תואר ראשון בקולנוע באוניברסיטת תל אביב שאחריו למד פסיכולוגיה באוניברסיטת בר-אילן.

מאז שפרש מקריירת המשחק הוא עוסק בתחום המכירות.

## פילמוגרפיה

## קישורים חיצוניים
* 
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקנים ילדים ישראלים
קטגוריה:בוגרי תיכון ליידי דייוויס (תל אביב)
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1993
גרג הנרי

**גרג לי הנרי** (באנגלית: **Gregg Lee Henry**; נולד ב-6 במאי 1952) הוא שחקן אופי אמריקאי, וגם מוזיקאי רוק, בלוז וקאנטרי.

## ביוגרפיה
הנרי נולד בלייקווד שבמדינת קולורדו. הוא ידוע בעיקר מהופעתו בתפקיד הרוצח הסדרתי דניס ריידר בסרט הטלוויזיה "The Hunt for the BTK Killer", ומתפקידיו בסרטי קולנוע כגון "פייבאק" ב-1999, ו"תעתועי גוף" בבימויו של בריאן דה פלמה משנת 1984. הנרי המשיך לשתף פעולה עם דה פלמה והופיע בשישה מסרטיו.

בטלוויזיה הופיע הנרי ביותר מ-75 סדרות ותוכניות בהן "הנובוריצ'ים", "פיירפליי", "בנות גילמור", "24", "זאב מעופף", "CSI", "רצח במשיכת קולמוס", "מטלוק", "פרקליטי אל איי", "פלקון קרסט", "בלשים בלילה", "מגנום, בלש פרטי", "עני ועשיר, חלק שני", "המנטליסט", "קאסל", "Glee", "סוכן מחוק" ו-"Breakout Kings".

הנרי גילם את יו פאנטה לצדם של אדי איזרד ומיני דרייבר בסדרת הטלוויזיה "הנובוריצ'ים". הוא שיחק בתפקיד דובס בסדרה "צווארון לבן" ברשת USA, ובדמות הוליס דויל בסדרה "סקנדל" של רשת ABC. ב-10 ביוני 2013 החל להופיע בתפקיד הבלש קארל רדיק בסדרת הדרמה "ההריגה". ב-2014 הופיע בתפקיד קטן בסרט מבית מארוול "שומרי הגלקסיה". עוד השתתף בסדרה "גיהנום על גלגלים" ובסדרה "המעקב".

בשנת 2021 שיחק הנרי בסדרת הטלוויזיה הישראלית-אמריקאית "פגע וברח" שיצרו ליאור רז ואבי יששכרוף לשירות של נטפליקס.

### חיים אישיים
הנרי נשוי לבמאית התיאטרון האמריקאית ליזה ג'יימס. בני הזוג חיים בלוס אנג'לס.

## פילמוגרפיה
### קולנוע

### טלוויזיה

## משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זמרים-יוצרים אמריקאים
קטגוריה:זמרי רוק אמריקאים
קטגוריה:זמרי בלוז
קטגוריה:זמרי-יוצרי קאנטרי אמריקאים
קטגוריה:שחקנים ביקום הקולנועי של מארוול
קטגוריה:אמריקאים שנולדו ב-1952
פורמולה 1 עונת 2009

**עונת 2009 בפורמולה 1** היא העונה ה-60 בה התקיימה האליפות. 25 נהגים ו-10 קבוצות השתתפו ב-17 מרוצים שהתקיימו לאורך העונה. העונה החלה ב-29 במרץ בגרנד פרי האוסטרלי והסתיימה ב-1 בנובמבר בגרנד פרי אבו דאבי. ג'נסון באטן, נהגה של קבוצת בראון GP זכה באליפות הנהגים וקבוצתו זכתה באליפות היצרנים.

## קבוצות ונהגים

## לוח המרוצים

## דירוג האליפות
הניקוד באליפות ניתן על פי הפרוט בטבלה:

### אליפות הנהגים

**הערות:**
† לא סיים את המרוץ, אך דורג לאחר שהשלים 90% מהמרחק.

בגרנד פרי המלזי רק חצי מהנקודות חולקו עקב הפסקת המירוץ (כתוצאה מגשם כבד) לפני שהגיעו ל-75% מהמירוץ.

### אליפות היצרנים

**הערות:**
† לא סיים את המרוץ, אך דורג לאחר שהשלים 90% מהמרחק.

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

## הערות שוליים

קטגוריה:עונות בפורמולה 1
קטגוריה:2009 בספורט
נמל התעופה הבין-לאומי קנקון

**נמל התעופה הבין-לאומי קנקון** ממוקם בעיר קנקון במזרח חצי האי יוקטן שבמקסיקו. בשנת 2016 עברו בו 21,415,795 נוסעים, מהם 14,571,637 נוסעים בטיסות בינלאומיות.

מאז 1999 עלה בצורה תלולה מספר הנוסעים העוברים בנמל והוא הפך לשער הכניסה האווירי הראשי למקסיקו. כיום הוא מדורג שני במדינה (לאחר נמל התעופה של מקסיקו סיטי) מבחינת מספר הנוסעים העוברים בו, וראשון מבחינת מספר נוסעי הטיסות הבינלאומיות שהוא משרת.

## מתקני הנמל
נמל התעופה החל לפעול בשנת 1974 ובו מסלול טיסה אחד, הממוקם מדרום-מערב לבנייני הטרמינלים.

בשנת 2009 נחנך בנמל מסלול הטיסה השני, הממוקם מצפון-מזרח ובמקביל למסלול הראשון. באותה שנה נחנך בנמל מגדל פיקוח חדש בגובה של 97 מטרים - הגבוה באמריקה הלטינית.

בנמל פועלים שלושה טרמינלים:
*טרמינל 1, בו פועלים שבעה שערי עלייה למטוס. טרמינל זה סבל נזקים עקב סופת ההוריקן וילמה בשנת 2005 ונסגר לשיפוצים. מאז 2013 הוא משרת טיסות שכר וטיסות פנים ארציות.
*טרמינל 2, בו פועלים 22 שערים, מהם 11 במבנה לוויין. הוא משרת טיסות בינלאומיות, בעיקר למרכז אמריקה ולדרום אמריקה, וכן טיסות פנים.
*טרמינל 3 - החדש מהשלושה, שהופעל בשנת 2007, ובו 21 שערים. הוא משרת טיסות בינלאומיות לצפון אמריקה ולאירופה.
טרמינל רביעי נמצא בבנייה וצפוי להיחנך בשנת 2017.

## קווי תעופה
בנמל פועלות למעלה משישים חברות תעופה. ממנו ואליו פועלים קווי תעופה לעשרות יעדים במקסיקו, לעשרות יעדים בארצות הברית וליעדים בקנדה ובמרבית מדינות מרכז אמריקה ודרום אמריקה. כמו כן פועלים קווים ליעדים במדינות מערב אירופה וסקנדינביה וכן למוסקבה שברוסיה.

בשנת 2015 היו קווי התעופה הפנים ארציים העמוסים ביותר מהנמל אל מקסיקו סיטי ואחריה אל מונטריי וגוודלחרה. הקווים הבינלאומיים העמוסים ביותר היו לארצות הברית - לנמלי התעופה של ניו יורק, דאלאס פורט וורת' ויוסטון.

טיסות מטען פועלות מהנמל למספר יעדים במקסיקו וכן למיאמי שבארצות הברית ולבליז.

## קישורים חיצוניים

* 

## הערות שוליים

קנקון
קטגוריה:מקסיקו: תעופה
קטגוריה:קינטנה רו
קנקון
אליהו חברה לביטוח

**אליהו חברה לביטוח בע"מ** הייתה חברת ביטוח שעסקה בשלל ענפי הביטוח בישראל. כיום היא חברת החזקות המחזיקה ב-69% ממניות מגדל אחזקות ביטוח ופיננסים. החברה בבעלות פרטית של איש העסקים שלמה אליהו שגם ייסד אותה כחברת ביטוח.

## היסטוריה
אליהו חברה לביטוח נוסדה בשנת 1966 על ידי שלמה אליהו שהיה באותה עת חתם מצליח של חברות הביטוח המובילות בישראל. החברה עסקה בראשיתה בביטוח רכב בלבד. פעילותה הורחבה תוך זמן קצר עם קבלת הרישיון לעסוק בביטוח אלמנטרי (1968) וביטוח חיים (1969). חברת "אליהו" הייתה לחברה הראשונה באותה עת שקיבלה רישיון לעסוק בביטוח לאחר קום המדינה.

בשנת 1980, הקימה החברה את בית אליהו בפינת הרחובות אבן גבירול ויהודה הלוי בתל אביב והעבירה אליו את משרדיה.

במרץ 2012, חתמה "אליהו" על הסכם לרכישת כ-70% מהבעלות במגדל אחזקות ביטוח ופיננסים שלה 100% בעלות על מגדל חברה לביטוח בע"מ, חברת הביטוח הגדולה בישראל, תמורת 4.2 מיליארד ש"ח, והעסקה הושלמה באוקטובר 2012. לעמידה בדרישות הרגולטור מכרה חברת "אליהו" את פעילותה בתחומי ביטוח חיים וביטוח בריאות לחברת "הראל" בכ–210 מיליון שקל, והעבירה את פעילות הביטוח הכללי ל"מגדל". בכך למעשה יצאה החברה מעיסוק בתחום הביטוח ישירות - והפכה להיות חברת החזקות. בהתאם לכך, בשנת 2013 שונה שם החברה ל"אליהו 1959 בע"מ".

## תחומי פעילות בעבר
* ביטוח רכב
* ביטוח דירה
* ביטוח בתי עסק
* ביטוח קבלנים והנדסיים
* ביטוח תאונות אישיות
* ביטוח בריאות
* ביטוח נסיעות לחו"ל
* ביטוח כלי שיט

## קישורים חיצוניים
* 

## הערות שוליים

קטגוריה:חברות ביטוח ישראליות
קטגוריה:נתניה: חברות
קטגוריה:ישראל: חברות שהוקמו ב-1966
סובארו 360

ממוזער|200px| סובארו 360
ממוזער|200px| סובארו 360, שנת 1969
ממוזער|200px| סובארו 360 גרסת גג נפתח, 1960
ממוזער|200px| סובארו 360, גרסת סטיישן(Custom)
ממוזער|150px| סובארו 360, גרסת טנדר
ממוזער|200px| סובארו 360, מבט מבפנים
[ממוזער|200px| סובארו 360 ב[תערוכת הרכב הבין-לאומית של ז'נבה|תערוכת ז'נבה]]
ממוזער|160px|מנוע סובארו 360
**סובארו 360 (Subaru 360)** היא מכונית מיני תוצרת סובארו היפנית, הושקה ב-3 במרץ 1958 ויוצרה עד מאי 1970. הייתה המכונית היפנית השלישית שיובאה לישראל (לאחר הקונטסה 900 והקונטסה 1300, שיובאו כקיטים והורכבו בארץ). יוצרו 312,000 יחידות.

## מפרט טכני ומידות
* גרסת 2 דלתות (4 נוסעים)
* גרסת קופה עם גג בד מתקפל
* גרסת ספורט
* גרסת סטיישן, (Custom)
* גרסת טנדר
* מנוע 2 צילינדר, אחורי 356 סמ"ק שהפיק 16 כ"ס. בהמשך שופר המנוע ל-25 כ"ס, ו-36 כ"ס
* קירור אוויר
* תיבת הילוכים ידנית – 3 מהירויות
* אורך הרכב 2,990 מ"מ
* רוחב 1,300 מ"מ
* גובה 1,379 מ"מ
* משקל 410 ק"ג
* תאוצה בין 0–97 קמ"ש – 37 שניות

## יצוא הסובארו 360
* אוסטרליה
* ארצות הברית, בשנת 1968 נמכרו כ-10,000 יחידות במחיר של 1,297 דולר ליחידה.
### יצוא "סובארו 360" ל[[ישראל]]
באמצע שנות הששים של המאה ה-20 היו משה ברנוביץ ודניאל ברקוביץ סוכנים של קטנוע "רביט" שייצרה חברת "פוג'י אינדוסטריז" מיפן. כאשר נפסק ייצור הקטנוע, קיבלו ברנוביץ וברקוביץ את הזיכיון לייבא לארץ מכונית חדשה שהחברה התחילה לייצר. למכונית קראו "סובארו".

חברת "יפנאוטו", החלה לשווק את הסובארו בארץ. משרדיה היו ברחוב המסגר בתל אביב. הרכב הראשון שיובא לארץ בסוף שנות הששים היה ה"סובארו 360", בגרסת 2 דלתות.

## ראו גם
* סובארו
* סובארו R-2
* סובארו 1500
* סובארו סמבר

## לקריאה נוספת
* היסטורית סובארו 
* סובארו 360 נתונים טכניים 
* 
* סובארו 360  (2:34 דקות), יו-טיוב
* סובארו 360  (6:37 דקות), יו-טיוב
* סובארו 360  (3:55 דקות), יו-טיוב
* סובארו 360  (8:44 דקות), יו-טיוב
* סובארו 360  (6:52 דקות), יו-טיוב
* סובארו 360  (4:33 דקות), יו-טיוב
* סובארו 360  (1:52 דקות), יו-טיוב
* סובארו 360  (1:01 דקות), יו-טיוב
* סובארו 360  (2:43 דקות), יו-טיוב
## קישורים חיצוניים

## הערות שוליים

קטגוריה:מכוניות מיני
360
קטגוריה:דגמי מכוניות שהושקו ב-1958
קטגוריה:מכוניות מנוע אחורי
קטגוריה:כלי רכב יפניים
נמל התעופה הבין-לאומי דניאל ק. אינווי

**נמל התעופה הבין-לאומי של הונולולו** (בהוואית: **Kahua Mokulele Kauʻāina o Honolulu**; קוד יאט"א: **HNL**), ובשמו הרשמי **נמל התעופה הבינלאומי דניאל ק. אינווי** (Daniel K. Inouye International Airport), הוא נמל התעופה העיקרי של מחוז הונולולו במדינת הוואי.

## פעילות
נפח תעבורת הנוסעים בנמל התעופה חורג מעבר ל-21 מיליון נוסעים בשנה והוא נחשב לאחד מנמלי התעופה העמוסים ביותר בארצות הברית. השדה ממוקם כ-5 קילומטרים צפונית-מערבית למרכז העסקי של הונולולו. ל-HNL ארבעה מסלולים פעילים, כולל מסלול הריף של 12,000 רגל, שהיה המסלול הגדול הראשון בעולם שנבנה כולו מול הים.

ישנן שמונה סוכנויות ממשלתיות פדרליות הממוקמות בתוך מתחם שדות התעופה, כולל המכס והגבול האמריקאי, מינהל התעופה הפדרלי, משרד החקלאות, סוכנות לאכיפת סמים, שירות הדגים וחיות הבר, הדואר, המרכז לבקרת מחלות (CDC) ומינהל אבטחת התחבורה.

נמל התעופה הבינלאומי של הונולולו הוא מרכז פעילותה העיקרי של חברת התעופה הוויאן איירליינס.

בשנת 2012 עברו בשדה התעופה 19,291,412 נוסעים וטופלו בו 412,270 טון משאות.

ב-2017 שונה שמו של הנמל לנמל התעופה הבינלאומי דניאל ק. אינווי (Daniel K. Inouye International Airport) על שמו של הסנאטור דניאל אינווי.

## קישורים חיצוניים

* 

## הערות שוליים

אינווי
קטגוריה:הוואי
קטגוריה:הונולולו
שלמה ברויאר (משגיח)

הרב **שְׁלֹמֹה בְּרוֹיֶאר** (נולד ב-ו' באב ה'תש"ו, 3 באוגוסט 1946) הוא משגיח ישיבות בית מתתיהו ומאור יצחק שבמושב חמ"ד וישיבת יסודות התורה.

## חייו
נולד בירושלים לשמחה ולפרופ' מרדכי ברויאר. גדל בשכונת רחביה בעיר.

למד בבית הספר חורב ואחר כך בישיבת קול תורה ובישיבת פוניבז'. נישא לחסיה, בתו של משגיח ישיבת קול תורה הרב גדליה אייזמן. מאז הוא מתגורר בשכונת בית וגן. מספר שנים לאחר נישואיו התמנה לר"מ בישיבת קול תורה לצעירים, ושימש בתפקיד זה במשך שנות ה-70 וה-80.

בשנת 1989, התמנה הרב ברויאר למשגיח רוחני בישיבת בית מתתיהו לצד הרב נפתלי קפלן והרב שלמה כהן, ולאחר פטירתו של הרב כהן בניסן תשנ"ח ועזיבת הרב קפלן הפך למשגיח יחיד.

הרב ברויאר משמש כמשגיח גם בישיבת יסודות התורה בתל אביב, ישיבה חרדית-ספרדית בראשות הרב ברוך צבי לב.

בנוסף, מוסר שיחות קבועות גם בישיבת מאור יצחק במושב חמ"ד, ישיבת בת של בית מתתיהו, ובישיבת יסודות התורה בתל אביב.

שיטתו המוסרית מתבססת על דרכו של חותנו הרב גדליה אייזמן.

במשך עשרות שנים מעביר הרב ברויאר שיעור שבועי בתלמוד בבלי, בסגנון העיון הישיבתי. השיעור מתקיים בבית כנסת בשכונת מגוריו.

ערך והוציא לאור את שיחות חותנו הרב אייזמן בסדרת הספרים "גידולי מוסר". השתתף בעריכת ספרי הרש"ר הירש על התורה. לאחר פטירת אביו החליפו בתפקיד יו"ר מוסד יצחק ברויאר.

הרב ברויאר משמש כשליח ציבור בתפילת כל נדרי ונעילה ביום כיפור בישיבת קול תורה.

## משפחתו
הרב ברויאר הוא נכדו של יצחק ברויאר וצאצא לרש"ר הירש. נקרא על שם אבי-סבו, הרב שלמה ברויאר מפרנקפורט.

בנו הרב אברהם הוא מו"צ בביתר עילית מחבר ספרי הלכה ומוסר שיעורים בישיבת בית מתתיהו לבני הקיבוץ ושיעור ג'.

בנו הרב נחמיה ברויאר משמש כר"מ שיעור ג' בישיבת צעירים ירושלים.

בנו הרב דניאל ברויאר משמש כר"מ שיעור א' בישיבת קול תורה לצעירים בירושלים. ובנוסף משמש כמשיב בישיבת שערי שמועות בבית חלקיה

## קישורים חיצוניים
* על חומש הרש"ר הירש ומכון יצחק ברויאר, בכתב העת המעין
* שיחותיו באתר קול הלשון

## הערות שוליים

קטגוריה:משגיחים ישראלים
קטגוריה:בית וגן: רבנים
קטגוריה:בוגרי ישיבת קול תורה
קטגוריה:בוגרי ישיבת פוניבז'
שלמה ברויאר (משגיח)
קטגוריה:רבני ישיבת קול תורה
קטגוריה:ישראלים שנולדו ב-1946
רובין קנוכה

**רובין קנוכה** (בגרמנית: **Robin Knoche**, נולד ב-22 במאי 1992 בבראונשווייג שבגרמניה) הוא כדורגלן גרמני המשחק בארמיניה בילפלד מהבונדסליגה השנייה בעמדת הבלם.

## קריירת מועדונים
קנוכה החל לשחק בנוער של וולפסבורג בשנת 2005, כאשר היה בן 13. בשנת 2010 ערך קנוכה את הבכורה בקבוצת המילואים של המועדון, בה שיחק עד לשנת 2015. בעונת 2011/12 ערך קנוכה שלוש הופעות בקבוצה הבכירה של וולפסבורג בבונדסליגה, ובעונת 2012/13 ערך 11 הופעות. בעונת 2013/14 החל קנוכה לשחק באופן קבוע בקבוצה הבכירה, שסיימה עונה זו במקום החמישי, כשהוא משתף פעולה בהגנה עם ריקרדו רודריגס, נאלדו, מרסל שפר וכריסטיאן טראש. בעונת 2014/15 היה קנוכה חלק חשוב בעונה מוצלחת של וולפסבורג, בה סיימה במקום השני בליגה, וזכתה בגביע הגרמני, לאחר ניצחון 1–3 בגמר על בורוסיה דורטמונד. קנוכה ישב על הספסל בגמר זה ולא שיחק. קנוכה זכה עם וולפסבורג בסופר קאפ הגרמני בשנת 2015, לאחר ניצחון בפנדלים בגמר על באיירן מינכן. קנוכה לא שיחק גם במשחק זה. בעונת 2015/16 וולפסבורג וקנוכה סיימו עונה מאכזבת במקום השמיני בליגה, אך רשמו הישג נאה בליגת האלופות, בה הגיעו לרבע הגמר, והודחו על ידי ריאל מדריד.

ב-4 באוגוסט 2020 חתם קנוכה באוניון ברלין. קנוכה שיחק באוניון ברלין במשך ארבע עונות, והיה חלק מהצלחתה הגדולה של הקבוצה, שתקעה יתד בצמרת הבונדסליגה. בקיץ 2024, לאחר עונה מוצלחת פחות של אוניון ברלין, בה ניצלה מירידה במחזורים האחרונים, עזב קנוכה את המועדון וחתם בנירנברג מהבונדסליגה השנייה. קנוכה שיחק בנירנברג במשך עונה וחצי, ובפגרת החורף של עונת 2025/26 חתם בארמיניה בילפלד, גם היא מהבונדסליגה השנייה.

## קריירה בינלאומית
קנוכה שיחק בנבחרות הצעירות של גרמניה, וערך עשר הופעות במדי נבחרת גרמניה בכדורגל עד גיל 21, אך טרם זומן לנבחרת גרמניה הבכירה.

## תארים
עם וולפסבורג:
* הגביע הגרמני: 2014/15
* הסופר קאפ הגרמני: 2015

## קישורים חיצוניים

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:כדורגלני וולפסבורג
קטגוריה:כדורגלני אוניון ברלין
קטגוריה:כדורגלני נירנברג
קטגוריה:כדורגלני ארמיניה בילפלד
קטגוריה:גרמנים שנולדו ב-1992
פיליפה ניוסי

**פיליפה ז'סינטו ניוסי** (בפורטוגזית: **Filipe Nyusi**; נולד ב-9 בפברואר 1959) הוא פוליטיקאי מוזמביקי המכהן כנשיא מוזמביק.

## ביוגרפיה
ניוסי נולד ב-9 בפברואר 1959 בקולוניה של האימפריה הפורטוגזית במוזמביק בעיר מוודי . במהלך מלחמת העצמאות של מוזמביק נלקח ניוסי לעירייה טונדורו שבטנזניה, שם הוא התחנך. הוא למד באוניברסיטת ברנו לטכנולוגיה בצ'כוסלובקיה ואף השלים תואר שני בניהול באוניברסיטת ויקטוריה של מנצ'סטר באנגליה. לפני שמונה לקבינט על ידי נשיא מוזמביק ארמנדו גבוזה, עבד ניוסי ברשות הנמלים של מוזמביק.

### קריירה פוליטית
בשנת 1973, כשהוא בן 14 הצטרף ניוסי אל החזית לשחרור מוזמביק. בשנת 2008 נבחר להיות שר ההגנה של מוזמביק. הוא כיהן בתפקיד עד 1 במרץ 2014. ב-2014 הוא היה המועמד המוביל של מפלגת השלטון לנשיאות מוזמביק ואף היה מזוהה עם הנשיא היוצא ארמנדו גבוזה. הוא ניצח בבחירות ונבחר לנשיא מוזמביק.

## ראו גם
* לואיזה דיאוגו

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
2017 01
קטגוריה:נשיאי מוזמביק
קטגוריה:פוליטיקאים מוזמביקים
קטגוריה:שרי הגנה
קטגוריה:שרי ממשלת מוזמביק
קטגוריה:בוגרי המכון למדע וטכנולוגיה של אוניברסיטת מנצ'סטר
קטגוריה:ילידי 1959
זרזיר ארבה

**זרזיר הארבה** (שם מדעי: *Pastor roseus*) הוא עוף ממשפחת הזרזיריים. נחשב כיום (2024) כמין יחיד בסוגו אך יש חוקרים שעדין משייכים אותו לסוג זרזיר (Sturnus).

## תזונה
זרזיר הארבה ניזון בעיקר מחגבי הארבה. הקשר התזונתי שלו אל הארבה כל כך חזק, שלעיתים קרובות הוא נודד בעקבות הארבה. עם זאת, הוא ניזון גם מחרקים אחרים, מבעלי חיים קטנים, ומפירות.

## רבייה
זרזיר הארבה מקנן באזורים שבהם קיימים ריכוזים גבוהים של חגבי ארבה. כמות התטולה עשויה לקטון אם כמות הארבה יורדת, ולגדול אם כמות הארבה עולה.

## זרזיר הארבה והאדם
מכיוון שזרזיר הארבה ניזון בעיקר מארבה, ואף נודד בעקבותיו, לפני שהיו שיטות להשמדת הארבה, חקלאים שמחו על העובדה שזרזיר הארבה אוכל את החרקים המחסלים את יבולם, ודאגו לתיבות קינון ותנאים נוחים לזרזירי הארבה. זרזירי הארבה מרבים לשטוף עצמם במים כדי להתנקות מלכלוך שדבק בנוצותיהם ומטפילים, ולכן הקימו חקלאים מתקני רחצה מיוחדים בשבילם. עם זאת, במידה מסוימת, זרזיר הארבה מזיק לחקלאות, כיוון שהוא ניזון גם מפירות.

## תיאור
אצל זכר בוגר החלק התחתון של הגוף ורוד-חום מבריק. הראש, הכנפיים והזנב שחורים, ועל הגוף כתמים חומים. אצל הנקבה מופיעים אותם צבעים, אך דהויים יותר. מידות זרזיר בוגר: אורך גוף 19-23 ס"מ. מוטת כנפיים 37-41 ס"מ. משקל 52-72 גרם.

בישראל הוא חורף נדיר בכל הארץ, בעיקר בעמקי המזרח.
נצפה דרך קבע בעונת האביב, בעצי התות באגם ירוחם.

בעבר קינן בצפון הארץ.

## מקורות
* זרזיר ארבה ציפורים בישראל - אתר הצפרות הישראלי.
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:זרזיריים
קטגוריה:ארץ ישראל: זרזיריים
קטגוריה:עופות יחידים בסוגם
קטגוריה:בעלי חיים שתוארו ב-1758
וולוו 343

ממוזער|300px|וולוו 343, מבט מבפנים 
ממוזער|300px|וולוו 343 
ממוזער|260px|מנוע 1700, וולוו 343 
ממוזער|260px|פתיחת מכסה מנוע וולוו 343 

**וולוו 343**, מכונית משפחתית קטנה שיוצרה על ידי יצרנית הרכב השוודית וולוו בין השנים 1976–1990

יוצרו 472,434 יחידות.

## סדרת וולוו 300

* וולוו 343 - 3 דלתות האצ'בק 
* וולוו 344 - 4 דלתות (יוצרה מ- 1983–1988)
* וולוו 345 - 5 דלתות האצ'בק (יוצרה מאוגוסט 1979–1991)
* יוצרו 102,000 יחידות מכל סדרת 300 עד דצמבר 1983
* סדרת 300 תוכננה בחלקה על ידי ג'ובאני מיקולוטטי שתכנן את ה-דאף 600.
* סדרת 300 הורכבה בהולנד ובשוודיה.

## משמעות המספר 343
* הספרה הראשונה **3** מצביעה על מספר הסדרה
* הספרה השנייה **4** מצביעה על מספר הצילינדרים
* הספרה השלישית **3** מצביעה על מספר הדלתות
הוולוו 343 התחרתה בתכונות ובמכירות באלפא רומיאו 33, לנצ'יה דלתא, פורד אסקורט, ווקסהול אסטרה ואופל קדט.

## מפרט טכני
* מנוע 1,397 סמ"ק, 4 צילינדרים בטור, שסתומים עיליים, תוצרת רנו, בעל הספק של 60 כ"ס, ו-81 כ"ס
* מנוע 1,721 סמ"ק, בעל הספק 55 כ"ס ו- 74 כ"ס. (הוצג בשנת 1985 
* מנוע 1,986 סמ"ק, בעל הספק של 71 כ"ס, 87 כ"ס, ו-116 כ"ס
* מנוע 1,596 דיזל 40 כ"ס, תוצרת רנו, פותח בשנת 1987
* מנוע 1,300 סמ"ק ( יוצא לפינלנד, איטליה ובלגיה). 
* ממסרה ידנית 4 או 5 הילוכים, מסוג M45 ,אופציה הילוכים אוטומטיים רציפים של DAF Variomatic 
* אורך הרכב - 4,190 מ"מ
* גובה - 1,440 מ"מ
* רוחב - 1,660 מ"מ
* רוחק סרנים - 2,345 מ"מ
* משקל - 980 ק"ג
* בלמי דיסק מלפנים, ובלמי תוף מאחור

## ראו גם
* וולוו

## לקריאה נוספת
*  וולוו 343
* וולוו 343  (2:06 דקות), יו-טיוב
* וולוו 343 ווריומטיק, שנת 1978  (0:32), יו-טיוב
* וולוו 343 ווריומטיק, שנת 1977  (1:46 דקות), יו-טיוב
* וולוו 343  (11:13 דקות), יו-טיוב
* וולוו 343  (0:59), יו-טיוב
* וולוו 343  (35:33 דקות), (הסבר ברוסית), יו-טיוב
* וולוו 343  (3:52 דקות), יו-טיוב
* וולוו 343, שנת 1988  (7:44 דקות), יו-טיוב
*  וולוו 343, מפרט טכני  VOLVO 343 - 1978, 1979, 1980, 1981, 1982 - autoevolution
* וולוו 343 במוזיאון וולוו 

## קישורים חיצוניים

## הערות שוליים

343
קטגוריה:מכוניות משפחתיות
קטגוריה:דגמי מכוניות שהושקו ב-1976
קטגוריה:מכוניות שוודיות
אבנר מימון

**אבנר מימון** (נולד ב-1960 באופקים) שימש כמנכ"ל חברת בתי זיקוק לנפט בשנים 2018-2015. ביום 19 בנובמבר 2017 הוציאה בז"ן דיווח מיידי לבורסה בה היא מודיעה כי אבנר מימון התפטר מתפקידו וחדל מלכהן כמנכ"ל. תוקף ההתפטרות מיום 28 בפברואר 2018.

## ביוגרפיה
### לימודים
אבנר גדל והתחנך באופקים, בתיכון למד בבית הספר אשל הנשיא, ושירת כפקח טיסה בחיל האוויר.

בעל תואר ראשון מאוניברסיטת בן-גוריון בחשבונאות וכלכלה ותואר שני בהנדסת תעשייה וניהול עם התמחות בניהול תעשייתי ובעל הסמכה כרואה חשבון.

### קריירה
בעברו מילא מימון שורה של תפקידים ניהוליים בכירים במפעלי ים המלח החברה בה צמח ובכימיקלים לישראל (חברה בת של החברה לישראל).

בין היתר שימש מימון כסמנכ"ל הכספים והכלכלה של מגזר הדשנים, משנה למנכ"ל ומנהל תפעול ראשי בכי"ל דשנים.

ובתפקידו האחרון כמנכ"ל כיל ישראל.

שימש בעבר כעמית וחבר הנהלה בעמותות: כפר רפאל, תיאטרון באר שבע ובית הגלגלים.

### חיים אישיים
מימון נשוי ואב לשלושה ילדים, שני בנים ובת.

## הערות שוליים

קטגוריה:מנכ"לים ישראלים
קטגוריה:בוגרי תיכון אזורי אשל הנשיא
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1960
קטגוריה:בתי זיקוק לנפט
נמל התעופה הבין-לאומי טאויואן

**[[נמל תעופה|נמל התעופה]] הבין-לאומי טאוֹיוּאן** (באנגלית: **Taoyuan International Airport** ובקוד יאט"א: **TPE**) הוא נמל תעופה בינלאומי המשרת את טאיפיי, עיר הבירה של טאיוואן, ואת צפון המדינה.

נמל התעופה ממוקם בעיר טאויואן כ-40 קילומטרים מערבית לטאיפיי. הוא נמל התעופה הגדול בין חמשת נמלי התעופה בטאיוואן המקיימים טיסות בינלאומיות סדירות, והעמוס שבהם.

נמל התעופה נפתח לטיסות מסחריות בשנת 1979 והוא מהווה שער חשוב ליעדים ברחבי אסיה. עד להחלפת שמו ב-6 בספטמבר 2006, היה מוכר בשם **נמל התעופה הבינלאומי [[צ'יאנג קאי שק]]** (ובקיצור: **CKS**).

טרמינל 1 של נמל התעופה היה בעבר מסוף הנוסעים הראשי עד לפתיחת טרמינל 2 בשנת 1979. בעבר היו בטרמינל 1 22 שערי עלייה למטוס. כיום, לאחר פתיחת טרמינל 2, יש לטרמינל 1 18 שערי עלייה למטוס. הודות לעבודות השיפוץ שבוצעו בשנת 2012, טרמינל 1 מסוגל לשרת יותר מ-15 מיליון נוסעים בשנה.

טרמינל 2 של נמל התעופה נפתח בשנת 2000 במטרה לצמצם את העומס הקיים בשדה התעופה. טרמינל 2 עבר לאחרונה פרויקט הרחבה שהעניק לו אפשרות לטפל בחמישה מיליון נוסעים נוספים בשנה.

שני הטרמינלים קשורים לבניין הראשי, המארח את דלפקי הצ'ק-אין, תנועת המזוודות, הגירה ובדיקות ביטחוניות. לטרמינלים ולבניין הראשי צורת H.

טרמינל שלישי ששטחו המתוכנן הוא 540 אלף מטר רבועים נמצא בבנייה ומיועד לשרת 45 מיליון נוסעים בשנה.

בשנת 2015 עברו בשדה התעופה - 38,473,333 נוסעים, וטופלו בו 2,021,865,100 ק"ג משאות. הוא דורג 11 בעולם בעומס מספר הנוסעים הבינלאומיים, והשישי בעולם בעומס תנועת התובלה הבינלאומית.

## קישורים חיצוניים

* 

## הערות שוליים

טאויואן
טאויואן
קטגוריה:טאיוואן: תעופה
Dragon Ball Xenoverse

**Dragon Ball Xenoverse** (בקיצור: **Dragon Ball XV**) הוא משחק לחימה ותפקידים המבוסס על זיכיון דרגון בול, אשר פותח על ידי חברת דימפס , והופץ על ידי חברת בנדאי נאמקו. המשחק שוחרר בפברואר 2015 עבור קונסולות פלייסטיישן 3, פלייסטיישן 4, Xbox 360, Xbox One, ו-Microsoft Windows. ב-17 במאי 2017, אושר שהמשחק הבא בסדרה, Dragon Ball Xenoverse 2 ייצא בעתיד.

## קישורים חיצוניים
* 
* 

קטגוריה:דרגון בול - משחקי וידאו
קטגוריה:משחקי וידאו משנת 2015
קטגוריה:משחקי פלייסטיישן 3
קטגוריה:משחקי פלייסטיישן 4
קטגוריה:משחקי Xbox 360
קטגוריה:משחקי Xbox One
קטגוריה:משחקי פעולה-תפקידים
קטגוריה:משחקי לחימה ממוחשבים
קטגוריה:משחקי וידאו שפותחו ביפן
התיכון לאמנויות ע"ש צ'ארלס א' סמית'

**התיכון לאמנויות על-שם צ'ארלס א' סמית**' בירושלים הוא בית ספר תיכון, הממוקם ליד גן הפעמון בעיר. בבית הספר שש מגמות אמנות: אדריכלות, קולנוע, אומנות פלסטית ועיצוב, תיאטרון, מוזיקה ומחול.

## היסטוריה
התיכון לאמנויות בירושלים נוסד בשנת 1984 על ידי ד"ר אריאלה זאבי. מקום מושבו הראשון היה במתנ"ס שבשכונת מוסררה. בשנת הקמתו מנה בית הספר כ-90 תלמידים, והיו בו שלוש מגמות אמנות. בית הספר שכן בשכונת מוסררה כשלוש שנים.

במהלך השנים בית הספר גדל מאוד, והמקום במתנ"ס היה צר מלהכיל את מספר התלמידים. עיריית ירושלים, יחד עם הקרן לירושלים ובית הספר, ניסו למצוא מבנה חלופי. במהלך ארבע שנים נוספות בית הספר שכן ברחוב נרקיס ולבסוף העירייה והקרן לירושלים קבעו את מעון הקבע של בית הספר במבנה הנוכחי שבגן הפעמון (לשעבר בית הספר הערבי "עומרייה" שהוקם בשנת 1938 עבור ילדי טלביה, הוסב על ידי שלטונות המנדט הבריטי לבית מעצר לקצינים בזמן מלחמת העולם השנייה, ולאחר קום המדינה שימש כבית ספר יסודי "בית הילד" על שם אליעזר ריגר). צ'ארלס א. סמית', באמצעות הקרן לירושלים, תרם כסף לצורך התאמת המבנה לצורכי התיכון לאמנויות. מאז המעבר למבנה הקבע הנוכחי נקרא בית הספר: "התיכון לאמנויות ע"ש צ'ארלס א. סמית".

מאז ועד היום גדל בית הספר בצורה משמעותית, ונכון לשנת 2021 לומדים בו כ-658 תלמידים ועובדים בו כ-140 אנשי צוות.

### הבניין החדש
בנובמבר 2018 התחילו עבודות בינוי שיזם בית הספר ששילשו את השטח הבנוי העומד לרשות התלמידים והמורים. התוכניות כללו שני בניינים חדשים שמכילים כיתות לימוד, כיתות חינוך מיוחד, חללים רבים למחול, אמנות ומוזיקה וחדרי מחשבים. כמו כן, בבניין קיים אולם תיאטרון גדול לשימוש בית הספר והקהילה. העבודות על הבניין הסתיימו במאי 2021.
ממוזער|בית הספר, 2023
ממוזער|מבט על על האגף החדש של בית הספר
ב-2 בנובמבר 2021 נחנך הבניין החדש בטקס שבו נחנכה גם ספריית בית הספר בתרומת משפחת גוטסמן. בטקס נכחו ראש העיר משה ליאון, יו"ר העמותה דורון כהן ומנהל בית הספר תומר בליטי-דגן.

## פרסים
הסרט "סבא בוורוד", שנוצר על ידי תלמידי בית הספר יואב גוטמן, מעיין אלון, בר מזרחי ואמיר סרי, זכה בפרסים הראשונים הן בקטגוריית הסרט העלילתי, והן בפרס התסריט בפסטיבל הקולנוע ירושלים לשנת 2021. התלמידים הונחו על ידי צוות המורים של המגמה לקולנוע.

## העמותה
העמותה לקידום החינוך לאומנויות בירושלים נוסדה בשנת 1984, ושמה לה מטרה להקים בית ספר תיכון לאמנויות ולעסוק בכל מה שקשור לקידום החינוך לאמנות בירושלים. הקמת העמותה נתמכה על ידי מנח"י. בעמותה חברים אנשי חינוך, אמנות ואנשי ציבור הפועלים לקידום רעיון זה ולסייע לקידומו ופיתוח של בית הספר בעיר.
## מגמות
בתיכון לאמנויות שש מגמות אמנות: אדריכלות, מחול, תיאטרון, מוזיקה, אמנות פלסטית ועיצוב, קולנוע. מורי המגמות הם אמנים פעילים בעלי מוניטין ובעלי השכלה בתחום. בשנת הלימוד 23–2022 נפתחה מגמת אדריכלות בבית הספר.

## תלבושת אחידה
בבית ספר לא נהוגה תלבושת אחידה, למעט בשיעורי ספורט, בהם התלמידים לובשים חולצות כחולות עם סמל בית-הספר.

## ראו גם
*בוגרי התיכון לאמנויות ע"ש צ'ארלס א' סמית'

## קישורים חיצוניים

* 
* 

## הערות שוליים

צ'ארלס
צ'ארלס א' סמית'
פרפור אפור

**פרפור אפור** (שם מדעי: *Megaceryle alcyon*) הוא מין עוף מים ממשפחת השלדגיים והוא חי ליד נהרות באמריקה הצפונית והוא קרוב משפחתו של הפרפור העקוד המצוי בישראל.
## מאפיינים
אורכו של שלדג זה 28–35 סנטימטרים ומוטת כנפיו 48–58 סנטימטרים. הוא בעל נוצות כחולות בפלג גופו העליון ובכנפיים וראשו כחול ובעל ציצה מזדקרת. המקור אפור ומוארך והעיניים שחורות. הלחיים והגרון לבנים וכן פלג הגוף התחתון למעט כמה פסים חומים על החזה, דבר הבולט יותר אצל הנקבות. הזנב מתפצל כמו זנב סנונית.

הפרפור מצוי ברחבי אמריקה הצפונית מקנדה בצפון ועד אמריקה המרכזית בדרום, ומצוי במגוון סביבות מחיה. באזורים הצפוניים הוא נודד דרומה בחורף. בכל האזורים הוא קשור למים או לאזורים לחים בהם הוא יכול להשיג מזון. הוא מצוי אפילו במים קפואים וגם לאורך החופים.

הוא טורף המשתמש בעץ או בעמודים הקרובים למים ומשם מבחין בטרפו וצולל אליו במהירות מהאוויר. הוא חוטף מהמים דגים ומגוון גם בדו-חיים, סרטני נהרות קטנים, יונקים קטנים וזוחלים.

זוג השלדגים מקננים בחור שהם מייצרים בעזרת מקורם, בגדת הנהר או בסלעים קרובים. הנקבה מטילה 8 ביצים בקן.

## גלריה

Belted Kingfisher with prey.jpg
Belted Kingfisher ibm4381.jpg
Belted Kingfisher.jpg


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:שלדגיים
קטגוריה:איי הבתולה של ארצות הברית: עופות
קטגוריה:בעלי חיים שתוארו ב-1758
ריף נאמן

**ריף נאמן** (נולדה ב-26 בדצמבר 1997) היא שחקנית, דוגמנית ומנחת טלוויזיה ישראלית.

## ביוגרפיה
נאמן נולדה וגדלה בכפר תבור. בת לאם צברית ממוצא מרוקאי ולאב מאורוגוואי. בנעוריה למדה בבית הספר החקלאי כדורי במגמת דרמה ותיאטרון. בשנים 2016–2018 שירתה בצה"ל, בתור פקידת לשכה בקריה.

מתחילת דרכה נאמן מיוצגת על ידי הסוכנות של רוברטו בן-שושן, שגילה אותה לראשונה כדוגמנית בשנת 2014.

נאמן החלה את דרכה כדוגמנית כבר בגיל שמונה, בקמפיינים לחברות ישראליות כמו "פוקס" ו"תנובה", ובנוסף דגמנה גם לחברות האופנה הישראליות: "גו אנדר", "בלו בירד", "Twentyfourseven" ו"תמנון".

היא השתתפה בקמפיין עולמי של מותג הספורט הגרמני "אדידס", לציון 70 שנה להקמת החברה. הקמפיין, "SHARE YOUR STRIPS", עלה בו זמנית ברחבי העולם ובין השאר משתתפים בו ליאו מסי, דייוויד בקהאם, קרלי קלוס, פול פוגבה ורבים אחרים. ריף היא חלק מ"הנבחרת" הישראלית, הכוללת את דנה פרידר, מאיה ורטהיימר, מאור בוזגלו, ועומר חזן.

בינואר 2020 החלה נאמן לדגמן לחברת האופנה הישראלית "קסטרו", לצד רותם סלע ויהונתן מרגי. באפריל, תבעו מרגי ונאמן את חברת "קסטרו" בטענה שלא קיבלו את התשלום המגיע להם לפי החוזה שנחתם עמם.

### משחק
בשנת 2017 כיכבה בעונתה השישית של סדרת הנוער "ראש גדול" בערוץ KidZ, בתור מוריה מוסקט. בנוסף בשנה זו, הופיעה כזמרת בקליפ בסרט "כמעט מפורסמת".

בשנת 2018 שיחקה בסדרה הדרמה-הקומית של yes "על הספקטרום", אשר עלתה לאוויר במאי 2018. באוקטובר של אותה שנה החלה לשחק בעונתה הרביעית של הסדרה הקומית "שנות ה-80" ברשת 13, בתפקיד גליה.

בשנים 2018–2020 שיחקה בסדרת הנוער של ערוץ KidZ "כפולה", בתפקיד ירדן גדות, האקרית. בנובמבר של אותה שנה השתתפה ב"פסטיגל", במופע "#Freestyle פסטיגל", שהוצג במהלך חג החנוכה.

בשנים 2019–2020 שיחקה בעונה השלישית של סדרת הדרמה-פעולה "פאודה", ששודרה ב-yes, בתפקיד יערה זרחי.

בשנת 2020 השתתפה ב-"My פסטיגל". בדצמבר אותה שנה החלה לשחק בעונה השלישית של הסדרה "שטיסל". באותה שנה שיחקה גם בסדרת הנוער "PPS", המשודרת בערוץ TeenNick למנויי yes.

החלק מאוגוסט 2021 הנחתה את שעשועון הריאליטי "הבנים והבנות" בערוץ הילדים. בהמשך אותה שנה, הנחתה את טקס מלכת היופי של ישראל, שהועבר בשידור חי באתר ynet.

בשנת 2022 שיחקה בסדרה "גולדה ומאיר".

ב-2024 שיחקה בתפקיד הראשי בסרט "גולדריש" המיועד לציבור החרדי. באותה שנה שיחקה בסדרה "אף אחד לא עוזב את פאלו אלטו" ב"קשת 12", בתפקיד השוטרת אסיה סאמט.

נאמן מתגוררת בתל אביב. היא נשואה לאיש העסקים כפיר שיינפלד והשניים הורים לבת.

## פילמוגרפיה
### טלוויזיה

### קולנוע

### מופעים

## פרסים ומועמדויות

## קישורים חיצוניים

* 
* 
* 
* יפעת הללי אברהם, רואים אותי בתור ילדה טובה ומתוקה. הייתי רוצה שיידעו שאני מאוד חזקה, באתר מאקו, 7 בספטמבר 2023
* 

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:דוגמניות ישראליות
קטגוריה:דוגמנים ישראלים
קטגוריה:משתתפי הפסטיגל
קטגוריה:משתתפות הפסטיגל
קטגוריה:מנחות ערוץ הילדים
קטגוריה:מנחי ערוץ הילדים
קטגוריה:כפר תבור: אישים
קטגוריה:בוגרי בית הספר כדורי
קטגוריה:פרזנטוריות ישראליות
קטגוריה:פרזנטורים ישראלים
קטגוריה:שחקניות קולנוע חרדי
קטגוריה:מנחים ישראלים
קטגוריה:מנחי טלוויזיה ישראלים
קטגוריה:מנחות טלוויזיה ישראליות
קטגוריה:אישים ממוצא יהודי-מרוקאי
קטגוריה:ישראליות שנולדו ב-1997
קטגוריה:ישראלים שנולדו ב-1997